Václav Cílek

RNDr. **Václav Cílek**, CSc. (* 11. máj 1955, Brno-Židenice) je český geológ, klimatológ, spisovateľ, esejista, filozof, prekladateľ taoistických a zenových textov a popularizátor vedy.

## Biografia
S rodičmi býval v Tanzánii, kde jeho otec pracoval ako geológ. Tam študoval v rokoch 19691970 na strednej škole, ďalej vyštudoval banícku priemyslovku v Příbrame a prírodovedeckú fakultu – odbor geológia na Karlovej univerzite v Prahe.

V rokoch 1980 až 1990 pracoval v Baníckom ústave Akadémie vied ČR. Od roku 1990 pracoval v geologickom ústave Akadémie vied ČR a v rokoch 1994 až 2001 potom na čiastočný úväzok v Centre teoretických štúdií. Od roku 2004 bol riaditeľom Geologického ústavu Akadémie vied ČR, ale v roku 2012 sa rozhodol tento post opustiť a vrátiť sa na miesto vedeckého pracovníka, aby sa mohol viac venovať odborným výskumným prácam. Roku 2012 sa potom stal novým riaditeľom Pavel Bosák. Žije v Prahe a má dve dcéry, mladšia z nich Eliška je česká hudobná skladateľka.

Hoci sa vo svojej práci zaoberá predovšetkým popularizáciou vedy, zmenami klímy a prostredia, vývojom českej krajiny a interakciami medzi prírodou a civilizáciou, nájdeme v jeho knihách presahy smerom k literatúre, religionistike, filozofii, teológii, výtvarnému umeniu alebo hudbe všetkých žánrov.

## Publicistika
Václav Cílek spolupracoval na zhruba tridsiatich knižných tituloch, svoje texty publikuje v rade časopisov, napr. Vesmír, Respekt a i.

Spolupracuje tiež s Českým rozhlasom a s Českou televíziou. Bol napr. sprievodcom televíznych relácií *Putování starými cestami* (2005), *Aleje jako součást naší krajiny* (2007), *Kameny v české krajině* (2008) a *Řeka v proudu času* (2009) alebo seriálov *Podzemní Čechy* (2001), *Podzemné Čechy II* (2009) a *Magické hory Čech a Moravy* (2011), na ktorých sa tiež významne podieľal autorsky.

## Ocenenia
Za knihu *Krajiny vnitřní a vnější* a za nasledujúcu knihu *Makom: Kniha míst* získal Cenu Toma Stopparda za rok 2004 (cena za literárne eseje). V júni 2007 získal Cenu ministra životného prostredia „za výrazný prínos k popularizácii českej vedy, najmä geológie a klimatológie“. V roku 2009 získal Cenu Nadácie VIZE 97.

## Bibliografia (výber)
* 1985: *Heavy Mineral Accumulations in Coastal Mozambique*
* 1995: *Podzemní Praha: Soupis podzemních objektů hlavního města a vybraná bibliografie*, ISBN 80-85304-34-1
* 1997: *Píseň pro odcházející duši*
* 2002: *Krajiny vnitřní a vnější: texty o paměti krajiny, smysluplném bobrovi, areálu jablkového štrůdlu a také o tom, proč lezeme na rozhlednu*, ISBN 80-86569-29-2
* 2003: *Střední Čechy: příroda, člověk, krajina*, ISBN 80-86569-40-3 (spolu s Vojenom Ložkom a Jarmilou Kubíkovou)
* 2003: *Velká kniha o klimatu Zemí koruny české*, ISBN 978-80-86367-34-7 Jiří Svoboda, Zdeněk Vašků; spoluautor
* 2004: *Makom: kniha míst*, ISBN 80-86569-91-8
* 2004: *Vstoupit do krajiny. O přírodě a paměti středních Čech*, ISBN 80-86569-58-6 (spolu s Vojenom Ložkom, Pavlom Mudrom)
* 2005: *Tichý břeh světa*. ISBN 80-7363-036-2. (spolu s Hanou Rysovou)
* 2005: *Střední Brdy* ISBN 80-7084-266-0, hlavný autor
* 2006: *Tsunami je stále s námi: eseje o klimatu, společnosti a katastrofách*, ISBN 80-86851-22-2
* 2007: *Nejistý plamen: Průvodce ropným světem*. ISBN 978-80-7363-122-2. (spolu s Martinom Kašíkom)
* :: Citát: *„Mají Arabové pravdu, když říkají: Děda jezdil na velbloudu, otec řídí auto, syn létá letadlem a vnuk bude jezdit na velbloudu?“* (v úvode knihy)
* 2007: *Borgesův svět*. ISBN 978-80-7363-109-3
* 2008: *Dýchat s ptáky: Obyčejné texty o světle paměti, pravdě oblaků a útěše míst* ISBN 978-80-7363-202-1
* 2008: *Podzemní Praha: Jeskyně, doly, štoly, krypty a podzemní pískovny velké Prahy*, ISBN 978-80-7281-346-9. (spolu s fotografmi Milanom Korbom a Martinom Majerom)
* 2009: *Orfeus: Kniha podzemních řek*, ISBN 978-80-7363-244-1
* 2009: *Krajina z druhé strany*, ISBN 978-80-903759-5-6. (vydané k príležitosti predania Ceny VIZE 97)
* 2010: *Jak to vidí Václav Cílek*, ISBN 978-80-86212-84-5 (prepis rozhovorov s redaktormi ČRo 2)
* 2010: *Archeus: Fragment radostné vědy o trpaslících*, ISBN 978-80-7363-290-8
* 2011: *Kameny domova*, ISBN 978-80-86713-82-3
* 2012: *Prohlédni si tu zemi*, ISBN 978-80-7363-419-3
* 2013: *Krajiny domova (Albatros)*
* 2014: *Labyrinty světa (Albatros)*
* 2014: *Posvátná krajina: Eseje o místech, silách a dracích*, ISBN 978-80-87580-72-1
* 2014: *Kameny a hvězdy*, ISBN 978-80-7363-603-6
* 2015: To Breathe with Birds, ISBN 978-0-8122-4681-0 (University of Pennsylvania Press)
* 2017: *Tetín svaté Ludmily. Místo, dějiny a spiritualita*. Dokořán, Praha 2017, ISBN 978-80-7363-771-2.

## Referencie


## Iné projekty

## Externé odkazy
* Názory Václava Cilka v relácii Ako to vidia Českého rozhlasu 2
* Václav Cílek (rozhovor z cyklu Českej televízie "Na plovárně") – video on-line v archíve ČT
* Rozcestník k vystúpeniam V. Cílka v českých médiách
* Profil autora na webe vydavateľstva Albatros

## Zdroj
* 

Kategória:Českí geológovia
Kategória:Českí vysokoškolskí pedagógovia
Kategória:Českí spisovatelia
Kategória:Spisovatelia píšuci po anglicky
Kategória:Spisovatelia píšuci po česky
Kategória:Českí prekladatelia
Kategória:Absolventi Prírodovedeckej fakulty Karlovej univerzity
Kategória:Absolventi Karlovej univerzity
Kategória:Osobnosti z Brna
Kategória:Českí esejisti
Kategória:Českí popularizátori vedy